  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Ижкарысь 10 номеро поликлиникалэн акушерско-гинекологической ёзэтэзлэн юртаз (Родниковой ульча, 56) тупатъян ужъёс йылпумъяськизы. Со сярысь Удмуртиысь тазалыкез утёнъя министерстволэн пресс-службаез ивортӥз. « Ужъёс мынэмъя выжъёсты, борддоръёсты, ву гумыосты, канализациез, тӧлатон сӧзнэтэз тупатӥзы, регистратураез выльдӥзы. Таин ми ум дугдӥське. Куартолэзе мукет люкетэз куартолэзе кутскоз ни, мебелез воштыны малпаськомы. Нылкышно консультацилэн холлъёсаз эшшо но ӟеч но ӝикыт луоз » Эльвира Пинчук, Удмуртиысь кивалтэтлэн тӧроезлэн воштӥсез Тупатъян ужъёс кӧня ке толэзь кыстӥськизы. Висъетъёсты бӧрсьысь борсе выльдӥзы, ужъёс пациенткаосты кутыны медаз люкетэ шуыса. Тупатъям юртын туала регистратура, картаосты инты кылдӥзы, колл-центре тӥрлык пуктӥзы, эмчиослы кабинетъёсты, манипуляционной, процедура лэсьтон висъетъёсты тупатъязы. Тодэ вайытом, Удмуртиын паласькись висёнъёсъя элькун эмъюртысь боксъёсын ёзэтэз тупатъязы. Грак ёрос эмъюртлэсь станционарзэ рос-прос тупатъям бере усьтӥзы. Глазкарысь ёроскуспо эмъюрт ангиограф вайизы. Тегъёс: тупатъянужъёс эмъяськонниос Ижкар Удмуртия  